ΚΑΝΟΝΙΣΜΟΣ ( ΕΟΚ ) αριθ . 2244/91 ΤΗΣ ΕΠΙΤΡΟΠΗΣ της 26ης Ιουλίου 1991 για την τροποποίηση του κανονισμού ( ΕΟΚ ) αριθ . 2190/90 για την πώληση σε προκαθορισμένη τιμή σταφίδων στις βιομηχανίες απόσταξης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1943/91 (2 ), και ιδίως το άρθρο 8 παράγραφος 7,

τον κανονισμό ( ΕΟΚ ) αριθ . 1206/90 του Συμβουλίου της 7ης Μαΐου 1990 για τον καθορισμό των γενικών κανόνων του καθεστώτος ενισχύσεως στην παραγωγή στον τομέα των οπωροκηπευτικών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2202/90 ( 4 ), και ιδίως το άρθρο 6 παράγραφος 2,

Εκτιμώντας :

ότι, σύμφωνα με το άρθρο 6 παράγραφος 2 του κανονισμού ( ΕΟΚ ) αριθ . 626/85 της Επιτροπής της 12ης Μαρτίου 1985 σχετικά με την αγορά, πώληση και αποθεματοποίηση μη μεταποιημένων σταφίδων και ξηρών σύκων από τους οργανισμούς αποθεματοποίησης ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3601/90 ( 6 ), τα προϊόντα που καθορίζονται για ειδικές χρήσεις που θα προσδιοριστούν, πωλούνται σε προκαθορισμένες τιμές ή με διαγωνισμό -

ότι οι ελληνικοί οργανισμοί αποθεματοποίησης κατέχουν ακόμη 204 τόνους κορινθιακής σταφίδας της συγκομιδής 1986 και 4 400 τόνους σουλτανίνας, μη μεταποιημένες, της συγκομιδής 1988 - ότι για τα προϊόντα αυτά υπάρχουν δυσκολίες διαθέσεως στην αγορά ζωοτροφών - ότι, λαμβάνοντας υπόψη τη συμπληρωματική αίτηση από τη βιομηχανία απόσταξης, πρέπει να προσαρμοστούν οι τιμές και οι ποσότητες που προορίζονται για τη χρήση αυτή από τον κανονισμό ( ΕΟΚ ) αριθ . 2190/90 της Επιτροπής ( 7 ), όπως τροποποιήθηκε από τον κανονισμό ( ΕΟΚ ) αριθ . 888/91 ( 8 )-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 2190/90 τροποποιείται ως εξής :

1 . Από την 1η Αυγούστου 1991 το άρθρο 1 παράγραφος 1 τροποποιείται ως εξής :

α ) οι όροι "158 τόνοι" και "10 000 τόνοι" αντικαθίστανται αντιστοίχως από τους όρους "204 τόνοι" και "4 400 τόνοι "-

β ) η τιμή των "9,3 Ecu" αντικαθίσταται από την τιμή "8,3 Ecu ".

2 . Στο παράρτημα, μετά τον τίτλο "Κορινθιακή σταφίδα", προστίθεται το ακόλουθο σημείο :

"3 . Ένωση γεωργικών συνεταιρισμών Ηλείας-Ολυμπίας ".

Άρθρο 2

Ο παρών κανονισμός αρχίζει να ισχύει την 1η Αυγούστου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 26 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 175 της 4 . 7 . 1991, σ. 1 . ( 3 ) ΕΕ αριθ . L 119 της 11 . 5 . 1990, σ . 74 . ( 4 ) ΕΕ αριθ . L 201 της 31 . 7 . 1990, σ . 4 . ( 5 ) ΕΕ αριθ . L 72 της 13 . 3 . 1985, σ. 7 . ( 6 ) ΕΕ αριθ . L 350 της 14 . 12 . 1990, σ . 54 . ( 7 ) ΕΕ αριθ . L 198 της 28 . 7 . 1990, σ . 29 . ( 8 ) ΕΕ αριθ . L 90 της 11 . 4 . 1991, σ . 18 .